Dis Tyd om te Blom – christianityworks
Home / FRESH / Dis Tyd om te Blom
Johannes 8:31,32 Toe sê Jesus vir die Jode wat in Hom glo: "As julle aan my woorde getrou bly, is julle waarlik my dissipels; en julle sal die waarheid ken, en die waarheid sal julle vrymaak."
As jy vandag na jou lewe kyk, sou jy kon sê dat jy vervuld voel of nie? Vertel my, sal jy kan sê jy 'blom'?… of nie?
'n Plant floreer in goeie grond, met net die regte hoeveelheid sonlig, die regte dreinering en so meer, nie waar nie? Maar wanneer jy daardie selfde plant in 'n ander deel van die tuin verplant, miskien iewers met te veel skaduwee, of waar dit nie heeltemal genoeg water kry nie, of in slegte grond, kan dit dalk oorleef, maar dit sal nooit floreer nie. Die blare en die blomme en ook die vrugte sal nooit tot sy reg kom op die manier waarop dit bedoel was nie.
Daardie prentjie van 'n plant wat floreer (of nie) is 'n goeie manier om na ons lewens te kyk. Vra jouself af: Op watter plek is jy? Is jy besig om te groei? En leef jy werklik dié lewe, wat Jesus vir jou gegee het? Dié lewe waarvoor Jesus gesterf en opgestaan het, of nie?
Ek vra weer: Floreer jy, of nie? Dit is 'n moeilike vraag, maar beantwoord dit eerlik vir jouself. Ons lees in:
Een van die grootste redes wat ek sien waarom mense wat in Jesus glo, nie regtig floreer nie – nie regtig die oorvloedige lewe leef, wat Hy vir hulle kom gee het nie – is dat hulle nie na Hom luister nie.
Hulle leef die lewe wat die wêreld daar buite as suksesvol sou bestempel, maar dit werk nie. Maar wanneer jy die lesse wat Jesus leer, jou eie maak, en wanneer jy dit as die waarheid aanvaar, begin jy dit uitleef: Jy gehoorsaam Hom … dit maak jou vry, en uiteindelik begin jy blom. Uiteindelik word jy die mens wat Hy jou gemaak het om te wees.